钦定古今图书集成/明伦汇编/氏族典/第523卷 > 薛应和
## 钦定古今图书集成/明伦汇编/氏族典/第523卷 > 薛应和

按《江宁府志》：“应和，字子融，江宁人。万历间举人，授长
洲教谕，迁成安令。故事，催征多取羡于民，应和至曰：
‘我拜朝命，父母吾民，而为民盗乎？有犯者惩无赦。已
而有崔守志者，微加羡以进，应和恚甚，追给民，而寘
守志于法。自是吏胥无敢为奸。有门生张嶙者，豪于
赀，贽过腆，变色却之。值入觐，嶙托亲友先于所往，盛’”
装橐以待，应和拒之曰：“我萧然行李，岂不足贵，乃以
是辱我乎？”自是不敢言。其清介类如此。